Biro Dakwah Amar Maaruf Nahi Munkar, Masjid Jamek Kampung Nakhoda 



MIMBAR NAKHODA 



BIL: 1/25 J. AKHIR 1435H/25 APRIL 2014 PERCUMA UNTUK AHLI JEMAAH MASJID 

KEUTAMAAN HARI JUMAAT 

Hadhrat Abul-Laits As-Samarqandi Rahmatullah ‘Alaih meriwayatkan dengan 
sanadnya dari Hadhrat Aus bin Aus Radhiyallahu ‘Anhu berkata, Hadhrat 
Rasulullah Shallallahu 'Alaihi Wasallam bersabda: 

“Sesungguhnya yang utama dari hari-harimu ini ialah hari Jumaat, di dalamnya 
terjadi Nabi Adam ‘Alaihissalam, dan di hari itu juga Baginda wafat, dan pada hari 
itu akan ditiupkan Sangkakala, dan pada hari itu akan mati semua makhluk, maka 
perbanyakkanlah membaca Shalawat ke atasku kerana Shalawatmu itu 
dipersembahkan langsung kepadaku.” Para Shahabat bertanya: “Ya Rasulallah, 
bagaimana Shalawat kami dipersembahkan langsung kepadamu padahal engkau 
telah rosak binasa?” Nabi Shallallahu ‘Alaihi Wasallam bersabda: “Apa dapatkah 
kamu berkata daku akan rosak binasa? Sesungguhnya Allah telah mengharamkan 
ke atas bumi untuk memakan jasad Para Anbiya ‘Alaihimus Shalatu Wassalam.” 
[T anbihul-Ghafilin] 

PENGAJARAN HADITS 

R asulullah Shallallahu ‘Alaihi Wasallam memuliakan hari Jumaat kerana ia 
adalah hari yang paling utama dalam seminggu. Penciptaan Nabi Adam 
‘Alaihissalam sebagai manusia yang pertama telah berlaku pada hari 
Jumaat dan kemusnahan alam secara keseluruhannya dengan tiupan Sangkakala 
juga akan berlaku pada hari Jumaat. Meskipun segala sesuatu ciptaan Allah akan 
rosak binasa, namun jasad-jasad dan ruh-ruh Para Anbiya ‘Alaihimus Shalatu 
Wassalam adalah tidak akan rosak binasa kerana Allah telah mengharamkan bumi 
dari membinasakan jasad-jasad sekalian Para Nabi. Maka hendaklah kita 
memperbanyakkan berselawat ke atas Hadhrat Baginda Nabi Muhammad 
Rasulullah Shallallahu ‘Alaihi Wasallam pada hari-hari Jumaat. 



JADUAL CERAMAH MASJID JAMEK KG.NAKHODA 



HARI 


MASA/TARIKH 


PENGAJAR 


JUMAAT 


KULIAH MAGHRIB - 25/4/2014 


Ust. Wan Azhar Wan Ahmad 


SABTU 


KULIAH SUBUH - 26/4/2014 


Ust. Che Nor Ismail 


SABTU 


KULIAH MAGHRIB - 26/4/2014 


Ust. Ismail Abas 


AHAD 


KULIAH SUBUH - 27/4/2014 


Ust. Fazlul Rahimi Maarof 


AHAD 


KULIAH MAGHRIB - 27/4/2014 


Ust. Drs. Khoiruddin Mutain 


ISNIN 


KULIAH MAGHRIB - 28/4/2014 


Ust. Ramli Abu Bakar 


SELASA 


KULIAH MAGHRIB - 29/4/2014 


Ust. Abdul Muizz Muhammad 


RABU 


KULIAH MAGHRIB - 30/4/2014 


Ust. Umar Azihal 



JADUAL KULIAH PENGAJIAN MASJID JAMEK KG.NAKHODA 



HARI 


MASA/TARIKH 


PENGAJAR 


SELASA 


SLPS ISYA 9:30PM - 11:30PM (29/4/2014) 


Ustaz Jalalluddin 


RABU 


SLPS ISYA 9:30PM - 11:30PM (30/4/2014) 


Ustaz Jalalluddin 


KHAMIS 


SLPS ISYA 9:30PM - 11:30PM (1/5/2014) 


CUTI 


JUMAAT 


SLPS ISYA 9:30PM - 11:30PM (2/5/2014) 


Ustaz Jalalluddin 



KEPERLLAN MANLSIA LNTLK BERDOA 

Terdapat pelbagai faKtor mengapa manusia harus berdoa, antaranya ialah: 

1. Manusia diciptakan Allah dalam keadaan lemali, oleh itu manusia memerlukan 
bantuan dan pertolongan daripada Allah apabila ditimpa bala bencana atau 
musibah dan ketika berhajat kepada sesuatu. 

2. Manusia telah diperintahkan untuk berdoa kepada Allah, hal ini merupakan 
peraturan Allah yang harus dipenuhi oleh setiap manusia. 

3. Naluri jiwa manusia memerlukan tempat untuk mengadu dan memerlukan 
teman apabila dalam keadaan sunyi, tertekan dan sebagainya. 

Mimbar Nakhoda ini diterbitkan secara mingguan oleh Biro Dakwah Amar Maaruf Nahi 
Munkar, Masjid Jamek Kampung Nakhoda, Jalan Nakhoda Tengah, 68100 Batu Caves, 
Selangor Darul Ehsan dengan kerjasama Naqsyabandi Akademi Quran Sunnah Hadits, 
Madrasah Ulul Azmi, Kg. Sepakat Wira Damai, Batu Caves. Cetakan adalah terhad, maka 
digalakkan untuk difotostat dan diedarkan kepada orang lain, semoga Allah memberkati 
dan memberikan pahala yang berterusan, Amin. 

Ketua Editor: Ust. Jalalluddin Ahmad Ar-Rowi 
Penolong Editor: Sdr. Muhammad Taufiq 





Biro Dakwah Amar Maaruf Nahi Munkar, Masjid Jamek Kampung Nakhoda 

'AQIDAH AHLI SUNNAH WAL JAMAAH 

Sedutan daripada petikan kitab Al-Muqaddimah Al-Kubra karangan Al-‘Allamah Al-‘Arif 
Billah Asy-Syaikh Isma’il Bin ‘Abdullah Al-Minangkabawi Al-Khalidi An-Naqsyabandi 
(w. 1280H/1863M) berkenaan erti kalimah Allah: 

Soalan: Apakah makna kalimah Allah? 

Jawaban: Allah itu adalah nama bagi Zat yang Wajib Al-Wujud yang bershifat dengan 
segala shifat kesempurnaan. 

Soalan: Adakah Allah itu nama khas bagi Allah atau nama am? 

Jawaban: Allah itu adalah nama khas sama ada pada lafaznya mahupun pada maknanya, 
kerana lafaz tersebut hanya nama khusus bagi Tuhan kita yang menjadikan sekalian alam, 
dan haram menamakan yang lain denganNya, dan nama yang khas milik Zat yang Wajib 
Al-Wujud yang bershifat dengan segala shifat kesempurnaan iaitu Shifat Nafsiyyah, 
Salbiyyah, Ma’ani dan Ma’nawiyyah adalah nama yang menghimpunkan nama Zat dan 
nama segala Shifat dan segala PerbuatanNya. 



tokoh islam J A*AFAR IBNI ABI TH ALIB 



Hadhrat Ja’afar Ibni Abi Thalib 
Radhiyallahu ‘Anhu merupakan sepupu 
kepada Rasulullah Shallallahu ‘Alaihi 
Wasallam dan abang kepada ‘Ali Ibni Abi 
Thalib. 

Beliau berusia 20 tahun lebih tua 
daripada ‘Ali dan isterinya bernama Asma 
Binti Amis. Beliau dikenali sebagai Abil- 
Masakin kerana beliau suka mendampingi 
golongan fakir miskin. Ja’afar gemar 
membantu dan berbuat baik terhadap 
mereka. 

Beliau merupakan seorang yang 
begitu bersemangat dalam perjuangannya, 
bijaksana dan gigih. Ja’afar adalah antara 
orang yang terawal menerima dan 
memeluk Agama Islam dan beliau telah 
menyertai rombongan Hijrah ke Habsyah. 
Di sanalah beliau telah menemui Raja 
Najasyi bagi menyampaikan seruan 
Dakwah Islamiyyah daripada Rasulullah 
Shallallahu ‘Alaihi Wasallam. 



Kesan daripada dakwah yang 
dilakukannya telah mengakibatkan Raja 
Najasyi memeluk Agama Islam dan berita 
gembira ini telah sampai kepada 
Rasulullah Shallallahu ‘Alaihi Wasallam. 

Beliau ikut menyertai peperangan 
Khaibar di mana tentera Islam telah 
beroleh kemenangan. Kepulangan tentera 
Khaibar telah disambut baik oleh 
Rasulullah Shallallahu ‘Alaihi Wasallam 
seraya bersabda: 

“Demi Allah, daku tidak tahu 
yang mana satu daku gembira 
dengannya; pembukaan Khaibar atau 
kepulangan Ja’afar?” 

Beliau telah gugur syahid dalam 
peperangan Mu’tah bersama Zaid Ibni 
Haritsah dan ‘Abdullah Ibni Rawahah. 
Rasulullah Shallallahu ‘Alaihi Wasallam 
berasa sangat sedih atas kematiannya. 
Jasa-jasa beliau dalam perkembangan 
Islam amat banyak. 



SUNNAH HARI JUMAAT 



Antara perkara-perkara Sunat yang patut 

dilakukan pada hari Jumaat: 

1. Mandi bagi orang yang hendak pergi 
menunaikan Shalat Jumaat dan 
membersihkan badan dari segala 
kekotoran. 

2. Memotong kuku dan rambut sekiranya 
panjang, mencabut bulu-bulu ketiak, 
menggunting misai dan mencukur bulu 
kemaluan. 

3. Memakai bau-bauan yang wangi dan 
memakai pakaian yang bersih dan 
cantik. 

4. Memperbanyakkan berselawat ke atas 
Hadhrat Baginda Nabi Muhammad 
Shallallahu 'Alaihi Wasallam. 

5. Memperbanyakkan bersedekah, berbuat 
amalan kebaikan dan berdoa. 

6. Memperbanyakkan membaca Al-Quran 
seperti Surah Al-Kahfi dan Surah Yasin. 



SEMBAHYANG JUMAAT adalah 
kewajiban Fardhu ‘Ain ke atas setiap 
lelaki Muslim. 

SYARAT WAJIB JUMAAT: 

1 . Islam 

2. Baligh 

3. Berakal 

4. Merdeka 

5. Lelaki 

6. Sihat 

7. Bermastautin 

SYARAT SAH JUMAAT: 

• Didirikan dalam bangunan masjid 
dan bukan di padang. 

• Bilangan jemaah tidak kurang 
daripada 40 orang bermula dari 
awal khutbah sehingga selesai 
sembahyang Jumaat. 

• Didirikan dalam waktu Zuhur. 



FADHILAT SHALAWAT 



Allah Taala telah berfirman dalam Surah Al-Ahzab: 56, 

Sesungguhnya Allah dan Para MalaikatNya bershalawat memberi segala 
penghormatan dan kebaikan kepada Nabi Muhammad Shallallahu 'Alaihi 
Wasallam; Wahai orang-orang beriman, bershalawatlah kamu kepadanya serta 
ucapkanlah salam kesejahteraan dengan penghormatan yang sepenuhnya. 

Imam Nawawi Rahmatullah 'Alaih di dalam kitab Al-Azkar telah 
menukilkan Hadits Muslim yang diriwayatkan oleh 'Abdullalr Ibni 'Amr Ibni 
'Ash Radhiyallahu 'Anhum bahawa dia mendengar Rasulullalr Shallallahu 
'Alaihi Wasallam bersabda: 

^Ip ^L^ cy* ^ ^Lys 

Ertinya: Allah bershalawat ke atas seseorang sebanyak sepuluh kali bagi 
sesiapa yang bershalawat ke atasku sekali Shalawat. 




